text: Polske kobber-tyve anholdt
  04 januar 2012 kl. 12.33
  Det er åbenbart stadig en god forretning at stjæle kobber. Tre polakker blev anholdt syd for Aabenraa med bilen fuld af stjålne kobberkabler og elværktøj.
  Politiet arresterede de tre på Tinglevvej. De kørte i en kassevogn, og da en af betjentene kiggede inden for, så han masser af kabel. Ifølge JyskeVestkysten var der over 200 meter kobberkabel. Værdien af kabel og værktøj anslås til omkring 60.000 kroner.
  De tre anholdte er alle midt i tyverne. To af dem var i grundlovsforhør i Sønderborg onsdag eftermiddag.
  